Min højt elskede ældre dame er sunket en del i begge bagkoder det sidste stykke tid   Dyrlægen mener at det stammer tilbage fra hendes sidste drægtighed hvor hun var kæmpe stor (tung) Er der nogen der ved om man kan gøre noget?? træning ( hun er pt foldbums) eller tilskud? Dyrlægen siger det er alder og at der ikke rigtig er noget at gøre, smeden er også inddraget og mener at special beslag vil gøre så lille forskel at det ikke kan betale sig. Er helt afklaret med at hun selvfølig skal aflives hvis der ikke kan gøres noget, ønsker jo ikke hun synker så lavt at hun slider hul i koderne på folden, men kunne jo være der var nogen der havde et gyldent råd der måske kunne købe et år eller to mere. Hun går i løsdrift og fodres med horselux easy og fri adgang til wrap, hvis det har nogen betydning
Hej, Det var da en noget trist situation. Det eneste jeg kan bidrage med er erfaring med "opstramning" af bløde koder. Min hest gennemgik en gang en periode med boksro, og da hun fra naturens hånd har en tendens til bløde koder, betød al den stilstand, at koderne bare blev endnu blødere. Det, der virkede, var træning à la den man bruger til heste, der skal have strammet senere og ledbånd op (spring- og militaryheste), nemlig masser og masser af skridt på fast bund (asfalt). Det har altså en udmærket effekt, især hvis hesten ellers færdes mest på blød bund (blød boksbund, bløde folde, blød ridehusbund). Under træningen bør du nok bandagere benene, så hesten ikke slider hul, hvis den er så langt nede. Men jeg ville nok spørge dyrlægen til råds, om det vil være ok at træne hesten - bare for en sikkerheds skyld. Derudover er der sikkert tilskud, der hjælper med opbygning eller reparation af sener. Det kunne være f.eks. MSM eller andet. Det er jeg ikke særlig godt inde i, men det kunne evt. gives i en periode samtidig med træning af hesten. Held og lykke med din hoppe! MVH Jette